CELEX: 62021CN0429
Language: fi
Date: 2021-07-14 00:00:00
Title: Asia C-429/21 PPU: Ennakkoratkaisupyyntö, jonka Rechtbank Amsterdam (Alankomaat) on esittänyt 14.7.2021 – Eurooppalainen pidätysmääräys, jonka kohteena on TZ

13.9.2021   
            
            
               FI
            
            
               Euroopan unionin virallinen lehti
            
            
               C 368/13
            
         
      Ennakkoratkaisupyyntö, jonka Rechtbank Amsterdam (Alankomaat) on esittänyt 14.7.2021 – Eurooppalainen pidätysmääräys, jonka kohteena on TZ
      (Asia C-429/21 PPU)
      (2021/C 368/13)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Rechtbank Amsterdam
      
         Pääasian asianosaiset
      
      
         Eurooppalainen pidätysmääräys, jonka kohteena on TZ
      
         Muu osapuoli: Openbaar Ministerie
      
         Ennakkoratkaisukysymykset
      
      
                  1)
               
               
                  Onko puitepäätöksen 2002/584/YOS (1) 28 artiklan 3 kohtaa, luettuna tehokasta oikeussuojaa koskevan oikeuden valossa, tulkittava siten, että:
                  
                              —
                           
                           
                              henkilön, joka on luovutettu pidätysmääräyksen antaneeseen jäsenvaltioon ja josta kolmas jäsenvaltio on myöhemmin antanut eurooppalaisen pidätysmääräyksen tätä luovuttamista edeltäneiden rikosten perusteella, on voitava käyttää oikeuttaan tulla kuulluksi pyynnöstä, joka koskee puitepäätöksen 2002/584/YOS 28 artiklan 3 kohdassa tarkoitetun suostumuksen antamista edelleen luovuttamiseen, pidätysmääräyksen antaneessa jäsenvaltiossa tämän jäsenvaltion oikeusviranomaisessa kolmannen jäsenvaltion antaman eurooppalaisen pidätysmääräyksen täytäntöönpanoa koskevassa menettelyssä, vai siten, että
                           
                        
                              —
                           
                           
                              kyseisen henkilön on voitava käyttää oikeuttaan tulla kuulluksi hänet aiemmin luovuttaneessa jäsenvaltiossa täytäntöönpanosta vastaavassa oikeusviranomaisessa edelleen luovuttamiseen annettavaa suostumusta koskevassa menettelyssä?
                           
                        
            
                  2)
               
               
                  Jos luovutetun henkilön on voitava käyttää oikeuttaan tulla kuulluksi päätöksestä, joka annetaan puitepäätöksen 2002/584/YOS 28 artiklan 3 kohdassa tarkoitettua suostumista edelleen luovuttamiseen koskevan pyynnön seurauksena, hänet aiemmin luovuttaneessa jäsenvaltiossa, millä tavoin kyseisen jäsenvaltion on järjestettävä hänelle tämä mahdollisuus?
               
            
         (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty puitepäätös 2002/584/YOS (EYVL 2002, L 190, s. 1).